

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ   
ՏԱՎՈՒՇԻ ՄԱՐԶ  
ԴԻԼԻՋԱՆ ՀԱՄԱՅՆՔ

**գիծ**

**15 հուլիս 2020թ.**

**ԱՐՁԱՆԱԳՐՈՒԹՅՈՒՆ N 8  
ԱՎԱԳԱՆՈՒ ԱՐՏԱՀԵՐԹ ՆԻՍՏԻ**

Համայնքի ավագանու նիստին ներկա էին ավագանու 8 անդամներ:

Բացակա էին` Ռազմիկ Բալինյանը, Վարդան Հախվերդյանը, Սուրեն Մելիքյանը, Սահակ Մկրտումյանը, Վարդան Մնացականյանը, Վարդան Մուկուչյանը, Դավիթ Սարգսյանը

**Համայնքի ղեկավարի հրավերով ավագանու նիստին մասնակցում էին`**Գեվորգ Թամրազյան, Արարատ Թամրազյան, Գեվորգ Ամիրխանյան, Ռոբերտ Չապուխյան, Սամվել Մանթաշյան, Վաղինակ Մարկոսյան, Լիպարիտ Սանթրոսյան

**Նիստը վարում էր  ՀՀ Դիլիջան համայնքի ղեկավար` Արմեն Սանթրոսյանը**

**Նիստը արձանագրում էր ` Սոնա Եգանյանը**

Լսեցին  
**ՀԱՄԱՅՆՔԻ ԱՎԱԳԱՆՈՒ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Ղեկավարվելով «Տեղական ինքնակառավարման մասին» օրենքի 14-րդ հոդվածի  6-րդ մասի պահանջներով` համայնքի ավագանին  որոշում է.

Հաստատել համայնքի ավագանու նիստի հետևյալ օրակարգը.

   1.     Դիլիջան համայնքի 2020թ. բյուջեի երկրորդ եռամսյակի կատարման ընթացքի մասին:  
Զեկ. Ա.Սանթրոսյան

2.    Դիլիջան համայնքի Դիլիջան քաղաքի Կամոյի փողոցի թիվ 82/1 հասցեի 1151.2քմ և Կամոյի թիվ 82/2 հասցեի 38.8քմ հողամասերն ընդլայնման կարգով օտարելու համաձայնություն տալու մասին:  
Զեկ. Ա. Սանթրոսյան  
3.    Դիլիջան համայնքի վարչական սահմաններում գտնվող, Դիլիջան քաղաքի Խորհուրդների փողոց թիվ 22/2 հասցեի 355.0քմ մակերեսով հողամասը Դիլիջանի համայնքի հողերի ֆոնդում ընդգրկելու մասին:  
Զեկ.Ա. Սանթրոսյան  
4. Դիլիջան համայնքի վարչական սահմաններում գտնվող, Դիլիջան քաղաքի Մյասնիկյան փողոց թիվ 13/4 հասցեի 421.0քմ մակերեսով հողամասը Դիլիջանի համայնքի հողերի ֆոնդում ընդգրկելու մասին:  
Զեկ.Ա. Սանթրոսյան  
5. Գույքի օտարման մասին:  
Զեկ.Ա. Սանթրոսյան  
6. Դիլիջան համայնքի սեփականությունը հանդիսացող Բնակավայրերի հողերից 2884.8քմ ընդհանուր մակերեսով թվով 6 հողամասերը աճուրդի միջոցով օտարելու համաձայնություն տալու, ինչպես նաև մեկնարկային գները հաստատելու մասին:  
Զեկ. Ա. Սանթրոսյան  
7. Դիլիջան համայնքի սեփականությունը հանդիսացող Գյուղատնտեսական նշանակության հողերից 21085.0քմ մակերեսով հողամասը կրկնամրցույթի միջոցով վարձակալության իրավունքով տրամադրելու համաձայնություն տալու, ինչպես նաև հողամասի վարձկալության իրավունքի տարեկան վճարի մեկնարկային գինը հաստատելու մասին:  
Զեկ.Ա.Սանթրոսյան  
8. Դիլիջան համայնքում <<Ռազմավարական զարգացման գործակալություն>> ՀԿ-ի կողմից իրականացվող ծրագրին համայնքի ներդրման մասին:  
Զեկ.Ա.Սանթրոսյան

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 73-Ա/

Լսեցին  
**ԴԻԼԻՋԱՆ ՀԱՄԱՅՆՔԻ 2020Թ. ԲՅՈՒՋԵԻ ԵՐԿՐՈՐԴ ԵՌԱՄՍՅԱԿԻ ԿԱՏԱՐՄԱՆ ԸՆԹԱՑՔԻ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

**Ղեկավարվելով «Տեղական ինքնակառավարման մասին» օրենքի 38 հոդվածի**  1-ին մասի 1-ին կետի  և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի, Դիլիջան համայնքի ղեկավարը բյուջեի երկրորդ  եռամսյակի կատարման ընթացքի մասին հաղորդում է ներկայացրել համայնքի ավագանուն:  
Հաշվի առնելով վերոգրյալը`  համայնքի ավագանին որոշում է.

Ի գիտություն ընդունել Դիլիջան համայնքի 2020 թվականի բյուջեի երկրորդ  եռամսյակի եկամուտների և ծախսերի կատարողականի մասին համայնքի ղեկավարի հաղորդումը (կցվում է):

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 74-Ն/

Լսեցին  
**ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ԿԱՄՈՅԻ ՓՈՂՈՑԻ ԹԻՎ 82/1 ՀԱՍՑԵԻ 1151.2ՔՄ ԵՎ ԿԱՄՈՅԻ ԹԻՎ 82/2 ՀԱՍՑԵԻ 38.8ՔՄ ՀՈՂԱՄԱՍԵՐՆ ԸՆԴԼԱՅՆՄԱՆ ԿԱՐԳՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջան համայնքի ղեկավարին է դիմել <<Շատո Վիլլիջ>> ՍՊԸ-ի տնօրեն Հովհաննես Շահինյանը՝ Դիլիջան համայնքի Դիլիջան քաղաքի Կամոյի փողոցի թիվ 82 հասցեի, <<Շատո Վիլլիջ>> ՍՊԸ-ին սեփականության իրավունքով պատկանող հասարակական նշանակության շինության /ավարտվածության աստիճանը անավարտ/ սպասարկման 1190.0քմ հողամասին կից գտնվող Կամոյի փողոցի թիվ 82/1 հասցեի 1151.2քմ մակերեսով և Կամոյի փողոցի թիվ 82/2 հասցեի 38.8քմ մակերեսով հողամասերն ընդլայնման կարգով իրենց օտարելու խնդրանքով:   
Դիլիջանի համայնքապետարանի քաղաքաշինության և հողօգտագործման հարցերի հանձնաժողովը նշում է, որ նշված 1151.2քմ և 38.8քմ մակերեսներով հողամասերը չեն համարվում Հայաստանի Հանրապետության Հողային օրենսգրքի 60 հոդվածով առաջադրված հողամաս, չեն գտնվում ինժեներա-տրանսպորտային օբյեկտների օտարման կամ անվտանգության գոտիներում, չեն սահմանափակում այլ անձանց իրավունքները, գտնվում են Բնակավայրերի հողերի տարածագնահատման տասներորդ գոտում:   
Դիլիջանի համայնքի ղեկավարն առաջարկություն է ներկայացրել համայնքի ավագանուն, Դիլիջան համայնքի Դիլիջան քաղաքի Կամոյի փողոցի թիվ 82/1 հասցեի 1151.2քմ հողամասը և Կամոյի փողոցի թիվ 82/2 հասցեի 38.8քմ հողամասն ուղղակի վաճառքի ձևով, ընդլայնման կարգով, համապատասխանաբար, 1429790 / մեկ միլիոն չորս հարյուր քսանինը հազար յոթ հարյուր իննսուն/ դրամ և 48189 /քառասունութ հազար հարյուր ութսունինը/ դրամ արժեքներով օտարել <<Շատո Վիլլիջ>> ՍՊԸ-ին:  
Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Կամոյի փողոցի թիվ 82/1 հասցեի 1151.2քմ հողամասը և Կամոյի փողոցի թիվ 82/2 հասցեի 38.8քմ հողամասն ուղղակի վաճառքի ձևով, ընդլայնման կարգով, համապատասխանաբար, 1429790 /մեկ միլիոն չորս հարյուր քսանինը հազար յոթ հարյուր իննսուն/ դրամ և 48189 /քառասունութ հազար հարյուր ութսունինը/ դրամ արժեքներով <<Շատո Վիլլիջ>> ՍՊԸ-ին օտարելու մասին համայնքի ղեկավարի առաջարկությանը:   
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 75-Ա/

Լսեցին  
**ԴԻԼԻՋԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ, ԴԻԼԻՋԱՆ ՔԱՂԱՔԻ ԽՈՐՀՈՒՐԴՆԵՐԻ ՓՈՂՈՑ ԹԻՎ 22/2 ՀԱՍՑԵԻ 355.0ՔՄ ՄԱԿԵՐԵՍՈՎ ՀՈՂԱՄԱՍԸ ԴԻԼԻՋԱՆԻ ՀԱՄԱՅՆՔԻ ՀՈՂԵՐԻ ՖՈՆԴՈՒՄ ԸՆԴԳՐԿԵԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջան համայնքի ղեկավարի 2020թ. հունիսի 30-ի թիվ 206-Ա որոշմամբ առաջարկվել էր պետականորեն գրանցել Դիլիջան քաղաքի Խորհուրդների փողոց թիվ 22/2 հասցեի 355.0քմ հողամասի նկատմամբ համայնքի սեփականության իրավունքը: Նշված հողամասը համայնքի կադաստրային քարտեզում սխալմամբ հաշվառված է որպես ֆիզիկական անձի սեփականություն:  
Ելնելով վերոգրյալից և ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 42-րդ կետի պահանջներով՝ համայնքի ավագանին որոշում է.

Դիլիջան համայնքի, Դիլիջան քաղաքի Խորհուրդների փողոց թիվ 22/2 հասցեի 355.0քմ հողամասը, որը համայնքի կադաստրային քարտեզում սխալմամբ հաշվառված է որպես ֆիզիկական անձի սեփականություն, ընդգրկել Դիլիջան համայնքի հողերի ֆոնդում, որպես Բնակավայրերի հողերի բնակելի կառուցապատման հող:

|  |  |  |
| --- | --- | --- |
| Կողմ-5 | Դեմ-0 | Ձեռնպահ-3 |

Որոշումն ընդունված է. /կցվում է որոշում N 76-Ա/

Լսեցին  
**ԴԻԼԻՋԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ, ԴԻԼԻՋԱՆ ՔԱՂԱՔԻ ՄՅԱՍՆԻԿՅԱՆ ՓՈՂՈՑ ԹԻՎ 13/4 ՀԱՍՑԵԻ 421.0ՔՄ ՄԱԿԵՐԵՍՈՎ ՀՈՂԱՄԱՍԸ ԴԻԼԻՋԱՆԻ ՀԱՄԱՅՆՔԻ ՀՈՂԵՐԻ ՖՈՆԴՈՒՄ ԸՆԴԳՐԿԵԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջան համայնքի ղեկավարի 2020թ. հունիսի 29-ի թիվ 200-Ա որոշմամբ առաջարկվել էր պետականորեն գրանցել Դիլիջան քաղաքի Մյասնիկյան փողոց թիվ 13/4 հասցեի 421.0քմ հողամասի նկատմամբ համայնքի սեփականության իրավունքը: Նշված հողամասը համայնքի կադաստրային քարտեզում սխալմամբ հաշվառված է որպես ֆիզիկական անձի սեփականություն:  
Ելնելով վերոգրյալից և ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 42-րդ կետի պահանջներով՝ համայնքի ավագանին որոշում է.

Դիլիջան համայնքի, Դիլիջան քաղաքի Մյասնիկյան փողոց թիվ 13/4 հասցեի 421.0քմ հողամասը, որը համայնքի կադաստրային քարտեզում սխալմամբ հաշվառված է որպես ֆիզիկական անձի սեփականություն, ընդգրկել Դիլիջան համայնքի հողերի ֆոնդում, որպես Բնակավայրերի հողերի բնակելի կառուցապատման հող:

|  |  |  |
| --- | --- | --- |
| Կողմ-5 | Դեմ-0 | Ձեռնպահ-3 |

Որոշումն ընդունված է. /կցվում է որոշում N 77-Ա/

Լսեցին  
**ԳՈՒՅՔԻ ՕՏԱՐՄԱՆ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

    Դիլիջան համայնքի ղեկավարը առաջարկություն է ներկայացրել՝ համայնքի Գայի փողոցի թիվ 84 շենքի թիվ 13, երկու սենյականոց բնակարանն ուղղակի վաճառքի միջոցով վարձակալին օտարելու մասին:  
Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի պահանջներով՝ համայնքի ավագանին որոշում է.

     Տալ համաձայնություն համայնքի սեփականություն հանդիսացող Գայի փողոցի թիվ 84 շենքի թիվ 13, երկու սենյականոց՝ 69,9 ք.մ. ընդհանուր մակերեսով բնակարանը, վարձակալին ուղղակի վաճառքի ձևով,104850 դրամով (մեկ քառակուսի մետրի համար սահմանված է 1500 դրամ) օտարելու մասին համայնքի ղեկավարի առաջարկությանը:

|  |  |  |
| --- | --- | --- |
| Կողմ-5 | Դեմ-0 | Ձեռնպահ-3 |

Որոշումն ընդունված է. /կցվում է որոշում N 78-Ա/

Լսեցին  
**ԴԻԼԻՋԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ԲՆԱԿԱՎԱՅՐԵՐԻ ՀՈՂԵՐԻՑ 2884.8ՔՄ ԸՆԴՀԱՆՈՒՐ ՄԱԿԵՐԵՍՈՎ ԹՎՈՎ 6 ՀՈՂԱՄԱՍԵՐԸ ԱՃՈՒՐԴԻ ՄԻՋՈՑՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ, ԻՆՉՊԵՍ ՆԱԵՎ ՄԵԿՆԱՐԿԱՅԻՆ ԳՆԵՐԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջան համայնքի ավագանու քննարկմանն է ներկայացվել Դիլիջան համայնքի սեփականությունը հանդիսացող Բնակավայրերի հողերից 2884.8քմ ընդհանուր մակերեսով թվով 6 հողամասերը աճուրդի միջոցով օտարելու համաձայնություն տալու մասին հարցը` կից աղյուսակում ներկայացված աճուրդային լոտերով, մակերեսներով, պայմաններով և մեկնարկային գներով:  
Հիմք ընդունելով համայնքի ղեկավարի առաջարկությունը և ղեկավարվելով Հայաստանի Հանրապետության հողային օրենսգրքի 67-րդ հոդվածի 3-րդ մասի, <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով` համայնքի ավագանին որոշում է.

1. Տալ համաձայնություն՝ Դիլիջան համայնքի սեփականությունը հանդիսացող Բնակավայրերի հողերից 2884.8քմ ընդհանուր մակերեսով թվով 6 հողամասերը աճուրդի միջոցով օտարելու մասին համայնքի ղեկավարի առաջակությանը և հաստատել մեկնարկային գները` համաձայն կից աղյուսակի:   
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |  |
| --- | --- | --- |
| Կողմ-5 | Դեմ-1 | Ձեռնպահ-2 |

Որոշումն ընդունված է. /կցվում է որոշում N 79-Ա/

Լսեցին  
**ԴԻԼԻՋԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ԳՅՈՒՂԱՏՆՏԵՍԱԿԱՆ ՆՇԱՆԱԿՈՒԹՅԱՆ ՀՈՂԵՐԻՑ 21085.0ՔՄ ՄԱԿԵՐԵՍՈՎ ՀՈՂԱՄԱՍԸ ԿՐԿՆԱՄՐՑՈՒՅԹԻ ՄԻՋՈՑՈՎ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ, ԻՆՉՊԵՍ ՆԱԵՎ ՀՈՂԱՄԱՍԻ ՎԱՐՁԿԱԼՈՒԹՅԱՆ ԻՐԱՎՈՒՆՔԻ ՏԱՐԵԿԱՆ ՎՃԱՐԻ ՄԵԿՆԱՐԿԱՅԻՆ ԳԻՆԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջանի համայնքի ղեկավարը համայնքի ավագանու քննարկմանն է ներկայացրել Դիլիջան համայնքի սեփականությունը հանդիսացող Գյուղատնտեսական նշանակության հողերից 21085.0քմ մակերեսով հողամասը կրկնամրցույթի միջոցով վարձակալության իրավունքով տրամադրելու համաձայնություն տալու մասին հարցը` կից աղյուսակում ներկայացված մրցութային լոտով, պայմաններով և տարեկան վճարի մեկնարկային գնով:  
Հիմք ընդունելով համայնքի ղեկավարի առաջարկությունը և ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի սեփականությունը հանդիսացող Գյուղատնտեսական նշանակության հողերից 21085.0քմ մակերեսով հողամասը կրկնամրցույթի միջոցով վարձակալության իրավունքով տրամադրելու մասին համայնքի ղեկավարի առաջարկությանը և հաստատել մեկնարկային գինը` համաձայն կից աղյուսակի:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Քվեարկության արդյունքում՝  (կողմ-3, դեմ-1, ձեռնպահ-4)  որոշումը չընդունվեց:**

Լսեցին  
**ԴԻԼԻՋԱՆ ՀԱՄԱՅՆՔՈՒՄ ,,ՌԱԶՄԱՎԱՐԱԿԱՆ ԶԱՐԳԱՑՄԱՆ ԳՈՐԾԱԿԱԼՈՒԹՅՈՒՆ,, ՀԿ-Ի ԿՈՂՄԻՑ ԻՐԱԿԱՆԱՑՎՈՂ ԾՐԱԳՐԻՆ ՀԱՄԱՅՆՔԻ ՆԵՐԴՐՄԱՆ ՄԱՍԻՆ**

**/Զեկ. ԱՐՄԵՆ ՍԱՆԹՐՈՍՅԱՆ/**

Դիլիջան համայնքում իրականացվող ,,Ռազմավարական զարգացման գործակալություն,, ՀԿ-ի կողմից ֆինանսավորվող դրամաշնորհային ծրագրին /Շնորհի պայմանագիր  N 45-2020 / համայնքի ներդրումը կազմում է 7720000 դրամ: Ծրագրի շրջանակներում Դիլիջան համայնքի Հաղարծին, Հովք, Գոշ բնակավայրերում կառուցվելու են ջրագիծ- ջրախմոցներ, մակատեղիներ, հովվի կացարանններ:  
    Հաշվի առնելով վերոգրյալը և ղեկավարվելով ,,Տեղական ինքնակառավարման մասին,, ՀՀ օրենքի 18-րդ հոդվածի 1-ին մասի 7-րդ կետի պահանջներով՝ համայնքի ավագանին որոշում է.

Դիլիջան համայնքի ֆինանսական մասնակցությունն ապահովելու նպատակով  
1. Դիլիջան համայնքի  2020 թ.  բյուջեի ֆոնդային մասից ,,Հանգիստ, մշակույթ և կրոն (այլ դասերին չպատկանող),, /բաժին 08, խումբ 06, դաս 01/, հոդված 5113 - 7720000 ՀՀ դր01ամ կատարել տեղաշարժ ,,Գյուղատնտեսություն,, /բաժին 04, խումբ 02, դաս 01/, հոդված 5112 հատկացնել 4770000 ՀՀ դրամ և հոդված 5113 -2950000 ՀՀ դրամ:

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 80-Ն/

|  |  |
| --- | --- |
|  | Ավագանու անդամներ |
|  | ՍՈՒՐԵՆ ԳՐԻԳՈՐՅԱՆ  ԳԱՌՆԻԿ ԴԱՎԹՅԱՆ  ՍԱՄՎԵԼ ԴԱՎԹՅԱՆ  ԱՐԳԱՄ ԹԱՄՐԱԶՅԱՆ  ԱՐԹՈՒՐ ԹԱՄՐԱԶՅԱՆ  ՎԱՐԴԱՆ ՄՆԱՑԱԿԱՆՅԱՆ  ԳԵՎՈՐԳ ՍՈՂՈՄՈՆՅԱՆ  ՏԻԳՐԱՆ ՍՏԵՓԱՆՅԱՆ |

ՀՀ Դիլիջան համայնքի ղեկավար  
ԱՐՄԵՆ ՍԱՆԹՐՈՍՅԱՆ\_\_\_\_\_\_\_\_\_\_\_\_\_\_\_\_

Նիստն արձանագրեց`  Սոնա Եգանյանը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_